राजधानी दिल्ली में कथित गोरक्षकों ने भैंस ले जा रहे कुछ लोगों की जमकर पिटाई कर दी. घटना दिल्ली के बाबा हरदास नगर इलाके की थी. कुछ लोग 6 गाड़ियों में 85 भैंस लादकर ले जा रहे थे. कथित गोरक्षकों ने सभी गाड़ियों को रुकवाया और गाड़ी में सवार 6 लोगों को बुरी तरह पीटना शुरू कर दिया. गोरक्षकों ने कार में भी तोड़फोड़ कर डाली. उन्होंने गाड़ियों में लादकर ले जा रही सभी भैंसों को आजाद कर दिया. मारपीट में अली जान नामक एक शख्स गंभीर रूप से घायल हुआ था.